মোহাম্মদ রফি
১৯৪৪ সালে মোহাম্মদ রফি বোম্বেতে (বর্তমান মুম্বাই) চলে আসেন। তাঁর শ্যালক সেখানে তাঁকে ভেন্দী বাজারের মতো ব্যস্ততম এলাকায় দশ ফুট বাই দশ ফুট কক্ষে থাকার ব্যবস্থা করেন। সেখানে তানভীর নাকভী নামীয় একজন কবি - আবদুর রশীদ কারদার, মেহবুব খান এবং অভিনেতা-পরিচালক নাজিরের মতো চলচ্চিত্র পরিচালকের সাথে রফিকে পরিচয় করে দেন। শ্যাম সুন্দর তখন মুম্বাইয়ে অবস্থান করছিলেন। তিনি রফিকে আবারো জিএম দুররানী'র সাথে দ্বৈত সঙ্গীতে অংশগ্রহণের জন্য আমন্ত্রণ জানান। শ্যাম সুন্দরের "গাঁও কি গোরী" চলচ্চিত্রের "আজি দিল হো কাবু মে তো দিলদার কি এ্যায়সী তাঈসী" গানের মাধ্যমে মোহাম্মদ রফি হিন্দী চলচ্চিত্রে প্রথম গান রেকর্ড করেন।
প্রজাপতি (চলচ্চিত্র)
মুহাম্মদ মোস্তফা কামাল রাজ একজন জনপ্রিয় টিভি নির্মাতা। তিনি একসময় চলচ্চিত্র নির্মাণের উদ্যোগ নেন এবং তাঁর পরিচালিত প্রথম পূর্ণদৈর্ঘ্য চলচ্চিত্র "প্রজাপতি", চলচ্চিত্রটি নির্মাণ কাজ শেষ হওয়ার পরপরই এর গানের এ্যালবাম বাজারে ছাড়া হয় জি-সিরিজের ব্যানারে। চলচ্চিত্রের গানের এ্যালবাম শ্রোতারা সাদরে গ্রহণ করে। কিন্তু চলচ্চিত্রটি প্রেক্ষাগৃহে মুক্তি দেওয়া নিয়ে বেশ জটিলতার সৃষ্টি হয়। নির্মাতার পরিকল্পনা ছিল এটি ব্যাপক আয়োজনের মধ্য দিয়ে ঢাকা-নারায়ণগঞ্জসহ সারাদেশেব্যাপী একযোগে ঈদুল আজহায় মুক্তি দেয়ার। কিন্তু তা সম্ভব হয়নি নানাবিদ জটিলতার কারণে, এর মধ্যে প্রযোজনা প্রতিষ্ঠান নিয়েও সৃষ্টি হয় এক বড় সমস্যা। চলচ্চিত্রটির প্রযোজক ছিলেন এনায়েতুর রহমান বাপ্পী। আর প্রযোজনা প্রতিষ্ঠান ছিল এনটিভি। পরে এনায়েতুর রহমান বাপ্পী এনটিভি থেকে চলে যান এবং নিজেই প্রতিষ্ঠিত করেন আরেকটি নতুন স্যাটেলাইট টিভি চ্যানেল চ্যানেল নাইন। ফলে ছবির প্রযোজনা প্রতিষ্ঠানের অংশীদারিত্ব এবং অনুমোদন নিয়ে তৈরি হয় বেশ জটিলতা।